## Odluka Ustavnog suda Republike Hrvatske broj U-II-1892/2000 i U-II-1893/2000 od 12. travnja 2001.

### NN 37/2001 (25.4.2001.), Odluka Ustavnog suda Republike Hrvatske broj U-II-1892/2000 i U-II-1893/2000 od 12. travnja 2001.

# USTAVNI SUD REPUBLIKE HRVATSKE

661

Ustavni sud Republike Hrvatske, u sastavu Smi­ljko Sokol, predsjednik
Suda te suci Marijan Hra­njski, Petar Klarić, Mario Kos, Jurica Malčić, Ivan
Matija, Ivan Mrko­njić, Jasna Omejec, Že­ljko Potoč­njak, Agata Račan, Emilija
Rajić, Vice Vukojević i Milan Vuković, odlučujući o zahtjevu Vlade Republike
Hrvatske za ocjenu suglasnosti s Ustavom i zakonom, na sjednici održanoj 12.
trav­nja 2001. godine, donio je

## ODLUKU

I. Prihvaća se zahtjev za
ocjenu suglasnosti s Ustavom i zakonom i ukidaju se:

1. Odluka o izradi izmjene
Odluke o donoše­nju Provedbenog urbanističkog plana turističke zone »Brela« u
Brelima (»Glasnik« – službeno glasilo Općine Brela, broj 2/99), klasa:
021-01/99-01/124 od 1. trav­nja 1999. godine, koju je donio Povjerenik Vlade
Republike Hrvatske u Općini Brela, koja se odnosi na izmjenu Provedbenog
urbanističkog plana turističke zone »Brela« u Brelima (»Glasnik« – službeno
glasilo Općine Brela, broj 10/87 i 7/89) za građevnu parcelu na čest. zem.
341/1 i čest. zem. 1248/1 i 1271/16 k.o. Brela;

2. Odluka o izradi izmjene
Provedbenog urbanističkog plana Brela-Soline (»Glasnik« – službeno glasilo
Općine Brela, broj 3/99), klasa: 021-01/97-01/291 od 28. srp­nja 1999. godine,
donesene na sjednici Općinskog vijeća Općine Brela, koja se odnosi na izmjenu
Provedbenog urbanističkog plana Brela-Soline (»Glasnik« – službeno glasilo
Općine Brela, broj 10/90) za građevnu parcelu na čest. zem. 335/5 i dio čest.
zem. 335/4 k.o. Brela;

3. Odluka o izradi izmjene Provedbenog urbanističkog plana Brela-Soline
(»Glasnik« – službeno glasilo Općine Brela, broj 3/99), klasa: 021-01/99-01/304
od 28. srp­nja 1999. godine, donesene na sjednici Općinskog vijeća Općine
Brela, koja se odnosi na izmjenu Provedbenog urbanističkog plana Brela-Soline
(»Glasnik« – službeno glasilo Općine Brela, broj 10/90) za građevnu parcelu na
čest. zem. 341/1 i čest. zem. 341/6 k.o. Brela;

4. Odluka o izradi izmjene Provedbenog urbanističkog plana Brela-Soline
(»Glasnik« – službeno glasilo Općine Brela, broj 3/99), klasa: 021-01/99-01/109
od 28. srp­nja 1999. godine, donesene na sjednici Općinskog vijeća Općine
Brela, koja se odnosi na izmjenu Provedbenog urbanističkog plana Brela-Soline
(»Glasnik« – službeno glasilo Općine Brela, broj 10/90) za građevnu parcelu na
čest. zem. 828/13 k.o. Brela;

5. Odluka o izradi izmjene Provedbenog urbanističkog plana Brela-Soline
(»Glasnik« – službeno glasilo Općine Brela, broj 3/99), klasa: 021-01/99-01/110
od 28. srp­nja 1999. godine, donesene na sjednici Općinskog vijeća Općine
Brela, koja se odnosi na izmjenu Provedbenog urbanističkog plana Brela-Soline
(»Glasnik« – službeno glasilo Općine Brela, broj 10/90) za građevnu parcelu na
čest. zem. 828/13 k.o. Brela;

6. Odluka o izradi izmjene
Provedbenog urbanističkog plana Brela-Soline (»Glasnik« – službeno glasilo
Općine Brela, broj 3/99), klasa: 021-01/99-01/82 od 28. srp­nja 1999. godine,
donesene na sjednici Općinskog vijeća Općine Brela, koja se odnosi na izmjenu
Provedbenog urbanističkog plana Brela-Soline (»Glasnik« – službeno glasilo
Općine Brela, broj 10/90) za građevnu parcelu na čest. zem. 365/5 k.o. Brela;

7. Odluka o izradi izmjene
Provedbenog urbanističkog plana Brela-Soline (»Glasnik« – službeno glasilo
Općine Brela, broj 5/99), klasa: 021-01/99-01/403 od 7. prosinca 1999. godine,
donesene na sjednici Općinskog vijeća Općine Brela, koja se odnosi na izmjenu
Provedbenog urbanističkog plana Brela-Soline (»Glasnik« – službeno glasilo
Općine Brela, broj 10/90) za građevnu parcelu na čest. zem. 793 k.o. Brela.

II. Ova odluka objavit će se
u »Narodnim novinama« i »Glasniku« – službenom glasilu Općine Brela.

```
Obrazlože­nje
```

1. Vlada Republike Hrvatske podnijela je zahtjev za ocjenu suglasnosti s
Ustavom i zakonom u izreci navedenih općih akata.

Zahtjev Vlade Republike Hrvatske podnesen je teme­ljem odredbe članka
34. Ustavnog zakona o Ustavnom sudu Republike Hrvatske (»Narodne novine«, broj
99/99 – u da­lj­njem tekstu: Ustavni zakon).

2. Podnosite­lj zahtjeva smatra da osporeni opći akti nisu donijeti u
skladu s odredbom članka 11. stavka 2., članka 29a. i članka 57. stavka 2.
Zakona o prostornom uređe­nju (»Narodne novine«, broj 30/94, 68/98 i 61/00), a
odluke pod 2. do 7. izreke da su donijete i protivno odredbi članka 32. stavka
1. tog Zakona.

U obrazlože­nju zahtjeva, Vlada Republike Hrvatske ističe da je
Ministarstvo zaštite okoliša i prostornog uređe­nja rješe­njem, klasa:
362-01/00-02/0028, urbroj: 531-01-00-4 od 20. studenoga 2000. godine,
obustavilo od izvrše­nja osporene prostorne planove. Navedeno rješe­nje
Ministarstvo zaštite okoliša i prostornog uređe­nja donijelo je, u skladu s
odredbom članka 80. stavka 2. Zakona o lokalnoj samoupravi i upravi (»Narodne
novine«, broj 90/92, 94/93, 117/93, 5/97 i 128/99), nakon što su u provedenom
nadzoru urbanističke inspekcije tog Ministarstva utvrđene nezakonitosti u
postupku donoše­nja tih općih akata.

3. Sukladno odredbi članka 40. Ustavnog zakona, zahtjev je dostav­ljen
na odgovor donosite­lju osporenih propisa.

Općinsko poglavarstvo Općine Brela u dostav­ljenom odgovoru iznosi da su
osporeni opći akti donijeti u povodu učestalog traže­nja vlasnika već
sagrađenih objekata. Navode da je stajalište Općinskog vijeća Brela da se svi
sagrađeni objekti trebaju le­galizirati, što se i predviđa Programom mjera za
unapređe­nje sta­nja u prostoru Općine Brela, koji je u tijeku izrade. Iako
nije proveden postupak javne rasprave, ističe se da je u svim slučajevima
tražena suglasnost susjeda, međašnika. U odgovoru se ističe da je navedene
zahvate u izmjenama prostornog urbanističkog plana moguće uklopiti (ili su već
uklop­ljeni) u postojeću infrastrukturu te da su navedene izmjene uvrštene u
geodetsku podlogu za izradu Prostornog plana Općine Brela.

Općinsko poglavarstvo Općine Brela smatra da je stajalište lokalne
samouprave najmjerodavnije i zak­ljučno predlaže Ustavnom sudu da odbaci rješe­nje
o obustavi izvrše­nja Ministarstva zaštite okoliša i prostornog uređe­nja.

*Zahtjev je osnovan.*

4. Odredbom članka 3. Ustava utvrđene su najviše vrednote ustavnog
poretka Republike Hrvatske. U najviše vrednote ustavnog poretka, koje su ujedno
i teme­lj za tumače­nje Ustava, pripada i vladavina prava, koja se ostvaruje
ostvare­njem načela ustavnosti i zakonitosti (članak 5. stavak 2. Ustava).
Načelo ustavnosti i zakonitosti zahtijeva da zakoni moraju biti u suglasnosti s
Ustavom, a ostali propisi u skladu i s Ustavom i sa zakonom. Navedeno načelo
zahtijeva da zakoni, a i ostali propisi, budu donijeti u skladu s načelom diobe
vlasti (članak 4. Ustava), dakle, u Ustavom predviđenom postupku, odnosno u okviru
ovlasti koje utvrđuje Ustav ili, na teme­lju ustavne odredbe, zakon.

Teme­ljem odredbe članka 135.
stavka 1. Ustava, jedinice lokalne samouprave obav­ljaju poslove iz lokalnog
djelokruga kojima se neposredno ostvaruju potrebe građana, a osobito poslove
koji se odnose na uređe­nje nase­lja i stanova­nja, prostorno i urbanističko
planira­nje i drugo. Prema ustavnoj odredbi stavka 3. istog članka, poslovi
lokalnog djelokruga uređuju se zakonom.

5. U razmatra­nju konkretnog
zahtjeva mjerodavan je Zakon o prostornom uređe­nju (u da­lj­njem tekstu:
Zakon), koji propisuje što se podrazumijeva pod dokumentima prostornog uređe­nja
(članak 13. Zakona) te sadrži odredbe o nadležnim tijelima i postupku u kojem
se donose dokumenti prostornog uređe­nja.

Odredbom članka 11. Zakona,
propisano je da Sabor Repub­like Hrvatske, odnosno predstavnička tijela
županije, Grada Zagreba, općine i grada, na teme­lju izvješća o sta­nju u
prostoru, donose dvogodiš­nji program mjera za unapređe­nje sta­nja u prostoru.
Program mjera za unapređe­nje sta­nja u prostoru sadrži pro­cjenu potrebe
izrade novih, odnosno izmjenu i dopunu postojećih dokumenata prostornog uređe­nja,
potrebu pribav­lja­nja podataka i stručnih podloga za ­njihovu izradu, te druge
mjere od značaja za izradu i donoše­nje tih dokumenata.

Prema odredbi stavka 1.
članka 29a. Zakona, javna rasprava provodi se o prijedlogu prostornog plana, te
o prijedlogu izmjena, dopuna i stav­lja­nju izvan snage prostornog plana.

Odredbom članka 57. stavka 1.
Zakona propisano je da prostorni planovi doneseni u skladu s propisima koji su
važili do stupa­nja na snagu tog Zakona, osim odredaba koje su u suprotnosti s
Ustavom i ovim Zakonom ostaju na snazi do donoše­nja dokumenata prostornog
uređe­nja prema tom Zakonu, a najduže u rokovima koje propisuje taj Zakon.
Navedeni dokumenti prostornog uređe­nja, mogu se mije­njati, odnosno dopu­njavati
samo uz prethodno pribav­ljenu suglasnost Ministarstva.

6. Razmatra­njem zahtjeva
Vlade Republike Hrvatske i dos­tav­­ljenog odgovora Općinskog poglavarstva
Općine Brela, Ustavni sud je utvrdio da pri donoše­nju osporenih općih akata,
odnosno izmjena predmetnih prostornih planova, nadležna tijela nisu poštovala
zakonom propisani postupak.

U konkretnom slučaju,
osporeni opći akti su prostorni planovi u smislu odredbe članka 57. stavka 1.
Zakona. Izmjenama i dopunama osporenih prostornih planova nadležna tijela
pristupila su prije donoše­nja Programa mjera za unapređe­nje sta­nja u
prostoru, protivno odredbi članka 11. stavka 2. Zakona. U svezi izmjena i dopuna
osporenih prostornih planova, nadležna tijela nisu prethodno provela javnu
raspravu, čime je povrijeđena odredba članka 29a. Zakona, niti su pribavila
prethodnu suglasnost Ministarstva zaštite okoliša i prostornog uređe­nja, kako
je to propisano odred­bom članka 57. stavka 2. Zakona.

7. Slijedom izloženog,
Ustavni sud je utvrdio da su pri dono­še­nju osporenih općih akata, povrijeđene
navedene odredbe Zakona. Donoseći osporene propise na način u kojem se nije
poštovao zakonom propisani postupak, nadležna tijela postupila su protivno
odredbi članka 135. stavka 3. Ustava i time povrijedila odredbe članka 3. i
članka 5. Ustava.

8. Stoga je Ustavni sud
zahtjev usvojio i ukinuo osporene opće akte. Odluka pod točkom I. izreke teme­lji
se na odredbi članka 54. Ustavnog zakona, dok je odluka pod točkom II. donijeta
teme­ljem odredbe članka 28. Ustavnog zakona.

Broj:           U-II-1892/2000
       U-II-1893/2000
Zagreb, 12. trav­nja 2001.

USTAVNI SUD REPUBLIKE HRVATSKE

Predsjednik Suda
**dr. sc. Smi­ljko Sokol,** v. r.

if !supportEmptyParas endif

Odluka, NN 37/2001-661